CELEX: 32021D2102
Language: el
Date: 2021-06-28 00:00:00
Title: Απόφαση (ΕΕ) 2021/2102 του Συμβουλίου της 28ης Ιουνίου 2021 για την υπογραφή, εξ ονόματος της Ευρωπαϊκής Ένωσης, και προσωρινή εφαρμογή της συμφωνίας Κοινού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Αρμενίας, αφετέρου

1.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 429/15
               
            
         ΑΠΟΦΑΣΗ (ΕΕ) 2021/2102 ΤΟΥ ΣΥΜΒΟΥΛΙΟΥ
         της 28ης Ιουνίου 2021
         για την υπογραφή, εξ ονόματος της Ευρωπαϊκής Ένωσης, και προσωρινή εφαρμογή της συμφωνίας Κοινού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Αρμενίας, αφετέρου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφοι 5 και 7,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Τη 1η Δεκεμβρίου 2016 το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία της Αρμενίας για συμφωνία Κοινού Αεροπορικού Χώρου. Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας Κοινού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Αρμενίας, αφετέρου («συμφωνία») στις 24 Νοεμβρίου 2017.
                  
               
                     (2)
                  
                  
                     Η υπογραφή της συμφωνίας εξ ονόματος της Ένωσης και η προσωρινή εφαρμογή της δεν θίγουν την κατανομή των αρμοδιοτήτων μεταξύ της Ένωσης και των κρατών μελών της. Η παρούσα απόφαση δεν θα πρέπει να ερμηνευθεί ως χρήση της δυνατότητας της Ένωσης να ασκεί την εξωτερική της αρμοδιότητα σε τομείς που καλύπτονται από τη συμφωνία και εμπίπτουν σε συντρέχουσα αρμοδιότητα, στον βαθμό που η αρμοδιότητα αυτή δεν έχει ακόμη ασκηθεί εσωτερικά από την Ένωση.
                  
               
                     (3)
                  
                  
                     Η συμφωνία θα πρέπει να υπογραφεί και να εφαρμοσθεί σε προσωρινή βάση, μέχρι να ολοκληρωθούν οι αναγκαίες διαδικασίες για την έναρξη ισχύος της.
                  
               
                     (4)
                  
                  
                     Είναι σκόπιμο να καθοριστεί η διαδικασία που πρέπει να ακολουθείται όσον αφορά τη θέση που πρέπει να λαμβάνεται εξ ονόματος της Ένωσης όσον αφορά τις αποφάσεις της μεικτής επιτροπής δυνάμει του άρθρου 27 παράγραφος 7 της συμφωνίας σχετικά με τη συμπερίληψη ενωσιακής νομοθεσίας στο παράρτημα II αυτής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιτρέπεται η υπογραφή, εξ ονόματος της Ένωσης, της συμφωνίας Κοινού Αεροπορικού Χώρου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Αρμενίας, αφετέρου, υπό την επιφύλαξη της σύναψης της εν λόγω συμφωνίας (1).
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
         
         
            Άρθρο 3
            Η συμφωνία εφαρμόζεται προσωρινά σύμφωνα με το άρθρο 30 παράγραφοι 4 και 5, μέχρι να ολοκληρωθούν οι αναγκαίες διαδικασίες για την έναρξη ισχύος της.
         
         
            Άρθρο 4
            Η Επιτροπή εξουσιοδοτείται να καθορίσει, μετά από έγκαιρη διαβούλευση με το Συμβούλιο ή τα προπαρασκευαστικά του όργανα, όπως αποφασίσει το Συμβούλιο, τη θέση που πρέπει να ληφθεί εξ ονόματος της Ένωσης όσον αφορά τις αποφάσεις της μεικτής επιτροπής δυνάμει του άρθρου 27 παράγραφος 7 της συμφωνίας σχετικά με την αναθεώρηση του παραρτήματος II της συμφωνίας, στο μέτρο που αφορά τη συμπερίληψη ενωσιακής νομοθεσίας στο εν λόγω παράρτημα, με την επιφύλαξη ενδεχόμενων αναγκαίων τεχνικών προσαρμογών.
         
         
            Άρθρο 5
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 28 Ιουνίου 2021.
            
               
                  Για το Συμβούλιο
               
               
                  Η Πρόεδρος
               
               M. do C. ANTUNES
            
         
         
            (1)  Βλέπε σελίδα 17 της παρούσας Επίσημης Εφημερίδας.